EkBass/fiwiki-20250220-pages-articles huggingface dataset:
Disney suosikit

Disney suosikit on kokoelmalevy, joka sisältää suosituimpia suomenkielisiä Disney-elokuvien levytyksiä. Se julkaistiin 12. maaliskuuta 2008. Albumi nousi Suomen virallisen listan sijalle 33 syyskuussa 2010. == Kappaleet == === CD 1 === # Elämän tie (Leijonakuningas) # Aalloissa siis (Pieni merenneito) # En tarvitse naruja (Pinocchio) # Kaikki tahtoo rytmiin kattien (Aristokatit) # Supercalifragilisticexpialidocious (Maija Poppanen) # Vieraamme (Kaunotar ja hirviö) # Kenraali Hathin marssi (Viidakkokirja) # Bibbedi Babbedi Buu (Tuhkimo) # Kääpiöiden hupsuttelulaulu (Lumikki ja seitsemän kääpiötä) # Cruella de Vil (101 dalmatialaista) # Askelta edellä (Aladdin) # Parhaat ystävät (Topi ja Tessu) # Hai hou (Lumikki ja seitsemän kääpiötä) # Kunhan kruunun saan kuninkaan (Leijonakuningas) # Tuulen värit (Pocahontas) # Taas munasin (bonuskappale) (Pikku Kananen) # Kaipuu (bonuskappale) (Autot) # Avatkaa silmänne (bonuskappale) (Riemukas Robinsonin perhe) === CD 2 === # Hakuna Matata (Leijonakuningas) # Karhun elämää (Viidakkokirja) # Minua vain vislaa (Pinocchio) # Matkaa teen (Karhuveljeni Koda) # Möhköfantit (Nalle Puh ja tuulinen päivä) # Tidum Tidii (Peter Pan) # Skaalat (Aristokatit) # Kauas pois (Peter Pan) # Vaaleanpunaiset elefantit (Dumbo) # Leirin hajoitus (Tarzan) # Kaikki yhdessä (Nasun suuri elokuva) # En saa rakastaa (Herkules) # Apinalaulu (Viidakkokirja) # Tyttö sekä hän (Kaunotar ja Hirviö) # Ei kaveria parempaa (Aladdin) # Kulkuri (Kaunotar ja Kulkuri) # Tiikerin laulu (Nalle Puh ja Tiikeri kans!) # Bella Notte (Kaunotar ja Kulkuri) # Tähti toiveen toteuttaa (Pinocchio) # Unelmiin mä jään (Pieni merenneito) == Lähteet == == Aiheesta muualla == * EMI Music Finland: Disney suosikit Luokka:Vuoden 2008 kokoelma-albumit Luokka:Suomalaiset lastenalbumit Luokka:Disney
Ich ess’ Blumen

”Ich ess’ Blumen” (myös lyhyemmin ”Blumen”) on Die Ärzte -yhtyeen kappale, joka julkaistiin singlenä 25. maaliskuuta 1988. Se oli Das ist nicht die ganze Wahrheit... -albumin ensimmäinen singlejulkaisu. Kappale on ironinen oodi vegetarismille. == Kappalelista == # # == B-puolet == ”Das ist Rock’n’Roll” on yksi Gabi & Uwe -sarjaan kuuluvista kappaleista. Kappale julkaistiin myöhemmin albumeilla Moskito-songs ja Das Beste von kurz nach früher bis jetze. Luokka:Die Ärzten kappaleet Luokka:Vuoden 1988 kappaleet
Puolalainen puolustus

Puolalainen puolustus on shakkiavaus, jossa musta pelaa varhaisen b-sotilaan kaksoisaskeleen. Alun perin siirron pelasi puolalainen Aleksander Wagner valkean 1.d4-siirtoon, mutta puolalaisiksi puolustuksiksi käsitetään b-sotilaan siirto muissakin avauksissa. Mustan b-sotilas estää valkeaa pelaamasta siirtoa c4. Avauksen teho on parhaimmillaan kun valkea sivustoi kuningaslähettinsä. Valkean yleisin vastaus on 2.e4, joka uhkaa heti mustan b-sotilasta.COE Jos musta suojelee sotilaan siirrolla 2...a6, avaus muuntuu St. Georgen puolustukseksi. Avaus sijoittuu ECO-koodistolla koodille A40. Puolalaisen puolustuksen kuuluisin esiintyminen tapahtui, kun Boris Spasski käytti sitä mustilla Tigran Petrosjania vastaan vuoden 1966 maailmanmestaruusottelussa. Spasski tosin hävisi ottelun.Peli: Tigran Vartanovich Petrosian vs Boris Spassky ==Katso myös== *Luettelo shakkiavauksista *Luettelo gambiiteista ==Lähteet== Luokka:Shakkiavaukset
Rotterdamin lentoasema

Rotterdamin lentoasema () on Alankomaiden kolmanneksi suurin lentoasema, joka sijaitsee Rotterdamin keskustassa 4,6 metriä meren pinnan alapuolella. Lentoasema valmistui vuonna 1956 ja sen kautta kulki 1 150 400 matkustajaa (2007). Lentoasemalla on käytössä yksi kiitotie. Rotterdamin lentoasema on Euroopan alueellisten lentoyhtiöiden liiton jäsen ja edustettuna tämän johtokunnassa. ==Lähteet== == Aiheesta muualla == *Lentoaseman virallinen kotisivu Luokka:Alankomaiden lentoasemat Luokka:Rotterdamin rakennukset ja rakennelmat
Evert Gädda

Evert Gabriel Gädda (30. joulukuuta 1896 Mustasaari – 18. syyskuuta 1962) oli suomalainen suojeluskuntaupseeri. Hänen vanhempansa olivat maanviljelijä Alfred Gädda ja Ida Lustig. Hänet vihittiin avioliittoon vuonna 1920 Sofia Elisabet Kronmanin kanssa. Gädda kävi kansakoulun ja ruotsalaisen kansanakatemian Malmilla vuosina 1914–1915.Suomen jääkärien elämäkerrasto 1938Suomen jääkärien elämäkerrasto 1975 ==Jääkärikausi== Tämä mustasaarelainen maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 11. maaliskuuta 1916, josta hänet siirrettiin pataljoonan 2. komppaniaan 18. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän kuului myös pataljoonan soittokuntaan. ==Suomen sisällissota== :Katso myös: Suomen sisällissota Gädda astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 2. Jääkärirykmentin 6. jääkäripataljoonan 1. komppaniaan. Hän otti sisällissodassa taisteluihin Kalevankankaalla, Tampereella, Näsilinnassa, Kuokkalassa ja Kellomäessä sekä etenemiseen Rajajoelle. ==Sisällissodan jälkeinen aika== Gädda palveli sisällissodan jälkeen edelleen 2. Jääkärirykmentissä, jonka nimi muutettiin myöhemmin Porin jalkaväkirykmentti n:o 2:ksi. Hänet siirrettiin 3. syyskuuta 1918 Itämeren jalkaväkirykmentti n:o 1:n 5. komppaniaan, josta myöhemmin samana syksynä komennettiin kahdeksi kuukaudeksi Mustasaaren suojeluskunnan päälliköksi. Armeijasta hän erosi 11. helmikuuta 1919 ja siirtyi sen jälkeen Mustasaareen maanviljelijäksi. ==Talvi- ja jatkosota== Gädda osallistui talvisotaan ja jatkosotaan Pohjois-Mustasaaren suojeluskunnan paikallispäällikkönä ja sotien jälkeen jatkoi maanviljelystä ja ylläpiti omistamaansa Södergård-kotia Mustasaaressa. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1896 syntyneet Luokka:Vuonna 1962 kuolleet
Raekwon

Raekwon (oik. Corey Woods, s. 12. tammikuuta 1970) on yhdysvaltalainen rap- artisti ja tunnetun yhtyeen Wu-Tang Clanin jäsen. Raekwon on Method Manin ohella parhaiten soolouralla menestynyt Wu-Tang Clanin jäsen. Häntä pidetään mafioso rap -alagenren uranuurtajana. Parhaiten Raekwon tunnetaan ensimmäisestä sooloalbumistaan Only Built 4 Cuban Linx... (1995), joka on noussut vuosien saatossa Yhdysvaltojen itärannikon rapin (East Coast rap) klassikoksi. Muun muassa singlet "Ice Cream" ja "Incarcerated Scarfaces" tekivät levystä kuuluisan. Raekwon on tehnyt sooloprojektissaan paljon yhteistyötä Wu-Tang Clanin jäsenten Method Manin, Masta Killan, Cappadonnan ja varsinkin Ghostface Killah:n kanssa. RZA tuotti debyyttialbumin ja Only Built 4 Cuban Linx II -levyn, joka on suoraa jatkoa debyyttialbumille. == Yksityiselämä == Woods kääntyi islamin uskoon vuonna 2009. ==Diskografia== ===Soolotuotanto=== *Only Built 4 Cuban Linx... (1995) *Immobilarity (1999) *The Lex Diamond Story (2003) *Only Built 4 Cuban Linx II (2009) *Shaolin vs. Wu Tang (2011) *Fly International Luxurious Art (2015) *The Wild (2017) ===Soolo mixtapet=== *Only Built 4 The Streets (2003) *Heron Only (2006) *R.A.G.U. (Rae and Ghost United) (2006) *The Vatican Mixtape Vol. 1 (2007) *The Vatican Mixtape Vol. 2: The DaVinci Code (2007) *The Vatican Mixtape Vol. 3: House Of Wax (2007) *R.A.G.U. Vol. 2 (Raekwon and Ghostface United Pt. 2) (2008) ===Wu-Tang Clanin kanssa=== *Enter the Wu-Tang (36 Chambers) (1993) *Wu-Tang Forever (1997) *The W (2000) *Iron Flag (2001) *8 Diagrams (2007) == Lähteet == Luokka:Yhdysvaltalaiset hip hop -artistit Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Wu- Tang Clan Luokka:Vuonna 1968 syntyneet Luokka:Elävät henkilöt Luokka:Afroamerikkalaiset
Jubba

Jubbajoki () on Etelä-Somaliassa oleva joki, joka alkaa Etiopian vastaiselta rajalta. Se virtaa suoraan etelään Intian valtamereen ja laskee mereen Goobweyssa. Jubban allasseutu on lähinnä savannia, ja se on maan rikkainta osaa hedelmällisen viljelysmaansa vuoksi. Luontaisesti siellä elää muun muassa kirahvi, gepardi, leijona, leopardi, hyeena, kafferipuhveli, virtahepo, krokotiili, gasellit, kameli, sakaali ja afrikanvilliaasi. Alue on Somalian sateisinta, ja Jubba on tulvinut muun muassa 1960, jolloin aiheutui suurta tuhoa. Joki on antanut nimen kahdelle Somalian alueelle eli gobolille: Jubbada Hoose eli Ala-Juba ja Jubbada Dhexe eli Keski-Juba. ==Aiheesta muualla== Luokka:Etiopian joet Luokka:Somalian joet *
Shebele

Shebele (, , , ) on joki Etiopiassa ja Somaliassa. Se alkaa Etiopian ylängöltä ja virtaa kaakkoon Somaliaan kohti Mogadishua. Lähellä Mogadishua se kääntyy jyrkästi lounaaseen ja virtaa rannikon suuntaisesti. Mogadishun eteläpuolella joki kuivuu vuosittain. Lähes joka vuosi se kuivuu lähellä Jubban suuta, mutta sateisina vuosina se yltää Jubbaan asti ja laskee Intian valtamereen. Joen nimi tarkoittaa 'tiikerinjokea'. Sen pituus on 1 130 km, josta Etiopian puolella on noin 1 000 km ja Somaliassa noin 130 km. Joki on antanut nimensä kahdelle alueelle eli gobolille: Shabeellaha Hoose ja Shabeellaha Dhexe. ==Lähteet== *WSOY Facta - Shabele Lähteistetty 28. toukokuuta 2010. === Viitteet=== Luokka:Etiopian joet Luokka:Somalian joet Luokka:Jubban vesistö
Vadstenan raatihuone

Vadstenan raatihuone on Ruotsin vanhin raatihuone. Se rakennettiin 1400-luvulla. Varhaisimmat maininnat siitä ovat vuodelta 1417. Raatihuoneeseen rakennettiin ensin kaksi salia ja ylempään kerrokseen raatihuoneensali. Alemmassa kerroksessa sijaitsee aitta ja yksi suuri huone. Raatihuoneeseen rakennettiin 1500-luvulla torni. Lyhtyosan torniin lahjoitti kuningatar Hedvig Eleonoora vuonna 1691. Nykyisin raatihuone toimii kunnanvaltuuston kokoussalina ja tuomioistuimen neuvotteluhuoneena, alakerrassa toimii ravintola Rådhuskällaren. == Lähteet == Raatihuone Luokka:Ruotsin raatihuoneet
Niclas Jensen

Niclas Christian Monberg Jensen (s. 17. elokuuta 1974 Kööpenhaminassa, Tanskassa) on tanskalainen jalkapalloilija, joka pelasi laitapuolustajana. Jensen on 179 senttimetriä pitkä. Jensen pelasi vuodesta 1990 lähtien Tanskan nuorten maajoukkueissa ja vuodesta 1998 Tanskan A-maajoukkueessa, jossa hän oli mukana kaikkiaan 62 ottelussa. Hän on pelannut seuratasolla muun muassa kotikaupunkinsa FC Kööpenhaminassa, PSV Eindhovenissa, Manchester Cityssä, Borussia Dortmundissa sekä Fulhamissa. Hän pelasi MM-kisoissa vuonna 2002 ja vuoden 2004 EM-kisoissa putoamalla jatkosta pudotuspelien ensimmäisessä ottelussa. Jensenillä on myös viisi vuotta nuorempi veli, Daniel Jensen, joka myös kuuluu maajoukkueeseen. == Lähteet == Luokka:Tanskalaiset jalkapalloilijat Luokka:Vuonna 1974 syntyneet Luokka:Elävät henkilöt
Armassaari

Armassaari on kylä Ylitornion kunnassa. Se sijaitsee Nuotiorannan ja Kainuunkylän välissä. Armassaaressa on noin 80 asukasta. ==Kuuluisuudet== Suomalainen maastohiihtäjä Sami Jauhojärvi on kotoisin Armassaaresta. ==Tapahtumia== Kyläkokouksia kyläläiset pitävät silloin tällöin. Silloin väki kokoontuu entiseen kouluun, siellä kahvitellaan, jutellaan ja käydään läpi kylää koskevia asioita sekä joskus on arvontoja yms. Vuonna 2008 oli suunnitteilla kirjoittaa kyläkirja. Kokouksia on pidetty ja tietoa kerätty, mutta kirjaa ei ole vielä suuremmin kirjoitettu. ==Nähtävyyksiä== *Arendt Grapen-patsas Luokka:Ylitornion kylät
Kurt Dossin

Kurt Dossin (28. maaliskuuta 1913 Leipzig-Reudnitz – 26. huhtikuuta 2004 Bad Kreuznach) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Dossin pelasi turnauksessa kaksi ottelua. ==Lähteet== *Profiili databaseolympics.com:issa Luokka:Saksalaiset käsipalloilijat Luokka:Saksalaiset olympiavoittajat Luokka:Vuonna 1913 syntyneet Luokka:Vuonna 2004 kuolleet
Fritz Fromm

Fritz Fromm (12. huhtikuuta 1913 Hannover – 13. lokakuuta 2001) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. ==Lähteet== * Fritz Fromm Sports Reference LLC Luokka:Saksalaiset käsipalloilijat Luokka:Saksalaiset olympiavoittajat Luokka:Vuonna 1913 syntyneet Luokka:Vuonna 2001 kuolleet
Lokit (suku)

Lokit (Larus) ovat lokkien heimoon kuuluva lintusuku. Lokkien sukuun kuuluu BirdLifen mukaan neljäkymmentäkuusi lajia. Lajimäärä vaihtelee hieman eri lähteissä. == Lokkeihin (Larus) kuuluvat lajit == *Aavikkolokki (Larus modestus) *Amerikanharmaalokki (Larus smithsonianus) *Amerikanisolokki (Larus glaucescens) *Amerikanmerilokki (Larus occidentalis) *Andienlokki (Larus serranus) *Armenianlokki (Larus armenicus) *Aroharmaalokki (Larus cachinnans) *Eskimolokki (Larus thayeri) *Eteläamerikanlokki (Larus maculipennis) *Etelänharmaalokki (Larus michahellis) *Etelänselkälokki (Larus dominicanus) *Grönlanninlokki (Larus glaucoides) *Harmaalokki (Larus argentatus) *Harmaapäälokki (Larus cirrocephalus) *Hopealokki (Larus novaehollandiae) *Isolokki (Larus hyperboreus) *Japaninlokki (Larus crassirostris) *Kaitanokkalokki (Larus genei) *Kalalokki (Larus canus) *Kalifornianlokki (Larus livens) *Keisarilokki (Larus pacificus) *Keltajalkalokki (Larus belcheri) *Kiinannaurulokki (Larus saundersi) *Kuusilokki (Larus philadelphia) *Laavalokki (Larus fuliginosus) *Meksikonlokki (Larus heermanni) *Merilokki (Larus marinus) *Mongolianlokki (Larus relictus) *Mustanmerenlokki (Larus melanocephalus) *Mustapäälokki (Larus ichthyaetus) *Namibianlokki (Larus hartlaubii) *Naurulokki (Larus ridibundus) *Nokilokki (Larus hemprichii) *Nokisiipilokki (Larus atricilla) *Ohotanlokki (Larus schistisagus) *Pikkulokki (Larus minutus) *Preerialokki (Larus californicus) *Preerianaurulokki (Larus pipixcan) *Rapulokki (Larus atlanticus) *Rengasnokkalokki (Larus delawarensis) *Selkälokki (Larus fuscus) *Siperianharmaalokki (Larus vegae) *Tiibetinlokki (Larus brunnicephalus) *Uudenseelanninlokki (Larus bulleri) *Valkosilmälokki (Larus leucophthalmus) *Välimerenlokki (Larus audouinii) == Lähteet == Luokka:Lokit
Jalkapallon alle 20-vuotiaiden maailmanmestaruuskilpailut 2007

thumb|300px|Itävallan Rubin Okotie kohtaa Kongon maalivahti Destin Onkan kisoissa Edmontonin Commonwealth Stadiumilla pelatussa ottelussa. Jalkapallon alle 20-vuotiaiden maailmanmestaruuskilpailut 2007 olivat 16. alle 20-vuotiaiden maailmanmestaruuskilpailut (aikaisemmalta nimeltään nuorten maailmanmestaruuskilpailut). Kisat pelattiin Kanadassa 30. kesäkuuta – 22. heinäkuuta. Kilpailujen mestaruuden voitti Argentiina, joka voitti Torontossa pelatussa loppuottelussa Tšekin 2–1. Pronssia sai Chile ennen Itävaltaa. Maalikuninkuuden voitti Argentiinan Sergio Agüero kuudella maalillaan. == Lähteet == 20-vuotiaiden 2007 Alle 20-vuotiaiden maailmanmestaruuskilpailut Alle 20-vuotiaiden maailmanmestaruuskilpailut 2007 Luokka:Toronton urheilu
Jevgeni Zamjatin

Jevgeni Ivanovitš Zamjatin (, 1. helmikuuta (J: 20. tammikuuta) 1884 Lebedjan, Venäjän keisarikunta – 10. maaliskuuta 1937 Pariisi, RanskaZamjatin, Jevgeni, Kirjasampo, viitattu 14.11.2021) oli venäläinen kirjailija, jonka klassiseksi muodostunut teos on 1920 ilmestynyt antiutopia Me. Zamjatinin isä oli Venäjän ortodoksisen kirkon pappi ja opettaja, äiti muusikko. Zamjatin opiskeli Pietarissa laivanrakennusta vuosina 1902–1908 ja liittyi sitten bolševikkeihin. Hänet pidätettiin vuoden 1905 vallankumouksen aikana ja karkotettiin. Zamjatin kuitenkin palasi Pietariin, jossa hän asui laittomasti ennen kuin muutti vuonna 1906 Suomeen suorittamaan opintonsa loppuun. Hän palasi Venäjälle ja alkoi kirjoittaa harrastusmielessä. Zamjatin pidätettiin 1911 ja karkotettiin toisen kerran, mutta kaksi vuotta myöhemmin hänet armahdettiin. Hänen kirjallinen läpimurtonsa tapahtui vuonna 1913, jolloin julkaistiin hänen teoksensa Ujezdnoje (Уездное). Seuraavana vuonna julkaistua syrjäisestä varuskunnasta kertovaa teosta Na kulitškahia (На куличках) vastaan nostettiin syyte keisarillisen armeijan halventamisesta.Immo Pekkarinen?: Zamjatin I: Inhimillisen huomisen puolesta. Viitattu 23.7.2008 (Arkistoitu linkki, vain 1. osa) Zamjatinin ollessa lokakuussa 1917 Lontoossa puhkesi Venäjällä vallankumous, ja hän palasi Pietariin liittyäkseen bolševikkeihin. Hän kannatti vallankumousta mutta vastusti bolševikkien harjoittamaa sensuuria. Zamjatinin asema vaikeutui 1920-luvulla hänen Neuvostoliittoa kritisoivien mielipiteidensä takia eikä hän voinut julkistaa maassa tekstejään. Zamjatinin maineen palauttaminen alkoi vasta 1980-luvulla Mihail Gorbatšovin aikana. Josif Stalin myönsi vuonna 1931 Zamjatinille luvan lähteä maasta, ja hän muutti Pariisiin. Hänen emigranttiaikansa keskeisin teos on Attilaa käsittelevä Бич Божий (Jumalan ruoska), 1936.. Zamjatinin parhaat teokset ovat novelleja. Niissä tulevat esille kirjailijan loistava novellimuodon hallinta, värikäs kieli ja henkilökuvauksen monitasoisuus. Ironian, symboliikan ja johtomotiivien perusteella Zamjatin liittyy 1900-luvun alun venäläisen modernismin perinteeseen Mihail Bulgakovin tapaan. Venäläisistä klassikoista Zamjatin on lähimpänä Nikolai Gogolia. ==Suomennetut teokset== * Ihmisten kalastaja, kertomuksia vuosilta 1913–29, suom. Esa Adrian, WSOY 1978 Sarja: Aikamme kertojia ** Hornan kuusessa ** Ihmisten kalastaja ** Kertomus kaikkein tärkeimmästä ** Kolme päivää ** Saarelaiset ** Tulva * Me, suom. Juhani Konkka, Jyväskylä: Gummerus 1959 – Näköispainos: Ntamo 2013 ==Lähteet== Luokka:Venäläiset tieteiskirjailijat Luokka:Vuonna 1884 syntyneet Luokka:Vuonna 1937 kuolleet
Westerland (kappale)

Westerland on Die Ärzte-yhtyeen kappale, joka julkaistiin singlenä 8. huhtikuuta 1988. Se oli Das ist nicht die ganze Wahrheit... albumin toinen singlejulkaisu. Kappale on oodi Westerland-nimiselle kaupungille, joka sijaitsee Syltin saarella, Schleswig-Holsteinin osavaltiossa, Pohjois- Saksassa. "Westerland" oli yhtyeen ensimmäinen Maxi-CD:nä julkaistu single. == Kappalelista == # # === 10" kuvalevy === # # # # Nichts! === Maxi === # # # === Maxi-CD === # # # == B-puolet == "♀" on Das ist nicht die ganze Wahrheit... -albumilla oleva piilokappale. "Westerland (Kommerzmix)" julkaistiin myöhemmin albumilla Das Beste von kurz nach früher bis jetze. Luokka:Die Ärzten kappaleet Luokka:Vuoden 1988 kappaleet
Kauhavan vaakuna

Kauhavan vaakunan heraldinen selitys on ”sinisessä kentässä kultainen irtonainen mantovanristi, alapuolellaan kilven reunasta reunaan ulottuva punainen neliherttainen helavyö; helat ja hertat kultaa”. Mantovanristi kuvastaa urheutta, ja vaakunan neljä helaa yhdistyneitä kuntia. Vaakunan suunnitteli Reijo Helläkoski Kortesjärven vaakunan pohjalta, ja se otettiin käyttöön Alahärmän, Kauhavan, Kortesjärven ja Ylihärmän yhdistyttyä uudeksi Kauhavan kaupungiksi vuonna 2009. Kauhava.fi − Vaakuna == Vanha vaakuna == Entisen Kauhavan vaakunan heraldinen selitys on ”sinisessä kentässä kultainen, hopeahelainen puukko, joka on tupessa kärki alaspäin, saatteena sen kummallakin puolella kaksi kultaista tulusrautaa”. Puukko symboloi paikkakunnan pienteollisuutta ja tulukset liittyvät nuorisoseuraliikkeen syntyvaiheisiin ja pitäjän osuuteen siinä. Vaakunan suunnitteli Ahti Hammar ja se vahvistettiin vuonna 1952. Kaupungin lakkautuessa vaakuna jäi vuonna 2009 kotiseutuvaakunaksi, jonka käyttöoikeuksia hallinnoi Kauhava-Seura. == Lähteet == * === Viitteet === Vaakuna Luokka:Suomen kuntien vaakunat
Mars Sample Return Mission

Mars Sample Return Mission eli MSR on NASAn ja ESAn yhteisprojekti Maahan näytteitä tuovasta Mars -luotaimesta. Alustavien suunnitelmien mukaan luotain voitaisiin laukaista vuonna 2018. Nopeimmankin aikataulun mukaan paluualus voisi palata Maahan noin 2023. ==Suunnitelmia luotaimesta== Suunnitelmien mukaan alus lähetettäisiin kahdessa osassa. Aluksi lähetettäisiin kiertoradalle paluuosa pitkäkestoisella siirtymäradalla. Myöhemmin lähetettäisiin laskeutujaluotain. Kantoraketteina voisi olla Ariane 5 tai Yhdysvaltain suunnitteluasteella oleva EELV. Myös Ares V -kantoraketin pitäisi olla luotaimen laukaisuvuonna jo käyttövalmis. Mahdollisesti laskeutujaan liitetään mönkijä, jonka tehtävänä olisi keräillä lähiympäristöstä kiinnostavalta näyttäviä kohteita. Ilman mönkijää laskeutuja varustetaan robottikäsivarsin joilla keräillään maanäytteitä laskeutumispaikan ympäristöstä. ===Tieteellisiä näkökantoja=== Maan laboratoriot voisivat tutkia näytteitä tehokkaammin kuin aiemmissa luotaimissa olleet varsin tehottomat koestusvälineet. Automaattilento käy harjoittelusta myöhemmin mahdollisesti tehtävää miehitettyä lentoa ajatellen. ==Hinta== Alustavien tietojen mukaan projekti maksaisi 5,5 - 8 miljardia euroa, joka on jopa kymmenkertainen verrattuna yksittäiseen luotaimeen. ==Selvitettäviä ongelmia== Mars- laskeutujia on menetetty muun muassa epäonnistuneissa laskeutumisissa. Tämän jälkeen Marsia on kuitenkin kartoitettu kiertoradalta, joten hyvän laskeutumispaikan löytyminen on helpompaa. Aiemmat luotaimet ovat tehneet yksisuuntaisen matkan. MSR:n on noustava pinnalta, jonka johdosta mukana on oltava polttoainetta. Tämä on toki tehty ennen Kuussa, niin miehitettynä kuin miehittämättömänä. Marsin painovoima on kuitenkin huomattavasti suurempi, jolloin mukana on oltava enemmän polttoainetta. Näytteiden saaminen Marsista maan laboratorioihin asti puhtaina voi tuottaa ongelmia. ==Lähteet== *Tähdet ja avaruus (Ursa) == Aiheesta muualla == Luokka:Mars-luotaimet
Anatoli Pristavkin

Anatoli Pristavkin (17. lokakuuta 1931 Ljubertsy, Neuvostoliitto – 11. heinäkuuta 2008 Moskova) oli venäläinen kirjailija. Hän kuului venäläiseen intelligentsiaan ja oli 1980-luvun lopulla uudistusmielisen kirjailijoiden huhtikuun ryhmän johdossa. Hän toimi presidentti Boris Jeltsinin asettamassa armahduskomissiossa johtajana 1992–1999. Vladimir Putin lakkautti komission pian valtaan nousunsa jälkeen. Pristavkin valmistui Moskovan ilmailukorkeakoulusta 1952 ja työskenteli erilaisissa tehtävissä. Armeijan käytyään hän meni opiskelemaan Maksim Gorkin kirjallisuusoppilaitokseen. Pristavkin kirjoitti 26 kirjaa. Hän sai valtionpalkinnon ja useita ulkomaisia palkintoja. ==Palkinnot ja tunnustukset== * Deutscher Jugendliteraturpreis 1991Pristavkin, Anatoli, Kirjasampo, viitattu 13.8.2021 ==Suomennetut teokset== * Käenpojat eli Valitusvirsi sydämen tyynnyttämiseksi, WSOY, 1992, suom. Esa Adrian * Yöpyi pilvi kultainen, WSOY, 1988, suom. Esa Adrian ==Lähteet== *Helsingin Sanomat 23.7.2008 s. C7 muistokirjoitus. Artikkelin verkkoversio *Russia-ic.com ===Viitteet=== ==Aiheesta muualla== Luokka:Venäläiset kirjailijat Luokka:Vuonna 1931 syntyneet Luokka:Vuonna 2008 kuolleet
Soling

Soling yksityyppinen kahden tai kolmen hengen kölivene kilpakäyttöön tai päiväpurjehdukseen. Veneen on suunnitellut norjalainen Jan Linge. ==Soling- luokka olympialaisissa== Soling valittiin vuoden 1972 Münchenin kesäolympialaisiin kolmen hengen avoimen luokan köliveneeksi korvaamaan suurempi 5.5m-luokka. Soling oli purjehduksen olympialuokkana aina vuoden 2000 Sydneyn olympialaisiin asti. Luokassa on menestynyt parhaiten Tanska, joka on saavuttanut neljä olympiavoittoa. Solingin on sittemmin korvannut saman suunnittelijan Yngling, jota purjehditaan olympialaisissa vain naisten luokkana. ===Olympiamitalistit=== Vuosi Kultaa Hopeaa Pronssia 1972 1976 1980 Tanska 1984 1988 1992 1996 2000 ==Aiheesta muualla== * International Soling Class Association Luokka:Köliveneet Luokka:Purjehdus olympialaisissa
Idänkynsimö

Idänkynsimö (Draba cinerea) on pohjoisen pallonpuoliskon tundra-alueiden ristikukkainen kasvilaji. Suomessa laji on uhanalainen ja rauhoitettu. Se on mainittu Euroopan unionin luontodirektiivin liitteissä II ja IV, sillä se on Unionin alueella hyvin harvinainen. == Ulkonäkö ja koko == Monivuotinen idänkynsimö kasvaa 15–30 cm korkeaksi. Tavallisesti haaraton varsi on tiheään tähtikarvainen ja väriltään harmaa. Varren tyviosassa on suikeiden, ehytlaitaisten tai niukkahampaisten lehtien muodostama ruusuke. Kukkavarsissa on tavallisesti 2–4 hampaallista, pientä lehteä. Alle senttimetrin levyiset kukat ovat kellanvalkeita. Idänkynsimö kukkii Suomessa kesä-heinäkuussa. Hedelmistö on usein pitkävartinen. Lidut ovat 5–7 mm pitkiä, kapeansoikeita, pulleahkoja, suoria ja tähtikarvaisia.Retkeilykasvio 1998, s. 179. Idänkynsimö muistuttaa isokynsimöä (D. daurica), jonka muunnoksena sitä on aikaisemmin pidetty. (PDF-tiedosto) == Levinneisyys == Idänkynsimöä tavataan lähes koko Pohjois-Venäjän, Siperian ja Pohjois-Amerikan tundravyöhykkeellä. Myös Norjan Ruijassa oleva kynsimökanta luetaan nykyisin kuuluvan idänkynsimöön.Jäkäläniemi, s. 135. Suomessa laji on harvinainen ja siitä tunnetaan Kuusamossa ja Sallassa 33 erillistä esiintymää. Näistä valtaosa sijaitsee Oulangan kansallispuistossa. Idänkynsimö lienee levinnyt Suomeen viime jääkauden loppuaikoina. (PDF-tiedosto) == Elinympäristö == Idänkynsimö on kalkinvaatija. Se kasvaa rotkolaaksojen ja rantojen kalkkipitoisten kallioiden paahdeseinämillä, pengermillä ja raoissa. Suomessa lajin uhkina ovat keräily ja paikoitellen myös maaperän kulutus.Jäkäläniemi, s. 135–136. == Lähteet == * Jäkäläniemi, Anne: Idänkynsimö. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 135–136. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Idänkynsimön levinneisyys Suomessa. * Pohjolan kasvien pauloissa: Draba cinerea - idänkynsimö Luokka:Kynsimöt Luokka:Suomen vaarantuneet kasvit
Mogens Glistrup

Mogens Glistrup (s. 28. toukokuuta 1926 Rønne, Bornholm, Tanska – 1. heinäkuuta 2008 Kongens Lyngby) oli tanskalainen poliitikko ja Tanskan edistyspuolueen johtaja ja perustaja, juristi 1950, asianajaja 1955 ja vero- oikeuden lehtori Kööpenhaminan yliopistossa 1956-1963. Veroasianajaja Glistrup tuli tunnetuksi Tanskassa, kun hän ilmoitti vuonna 1971 televisiossa, ettei ole maksanut veroja moneen vuoteen.Dagens Nyheter 2 juli 2008: Mogens Glistrup död Hänet erotettiin Tanskan asianajajaliitosta sen jälkeen, kun hänet oli tuomittu verorikoksesta, ja samoin hän menetti paikkansa Tanskan kansankäräjillä, mutta suoritettuaan rangaistuksensa hän nousi jälleen kansankäräjille. Glistrup kampanjoi kiivaasti islamia vastaan, ja hän kirjoitti aiheesta laajan kirjan. Hänet tuomittiin useaan otteeseen rasismista, joka on Tanskassa rikos. Hänellä oli yhteyksiä myös Ruotsin äärioikeistolaisten johtajakaksikkoon Bert Karlssoniin ja Ian Wachtmeisteriin. Vuonna 2013 Mogens Glistrupista ja matkatoimistoyrittäjä Simon Spiesistä julkaistiin näytelmäelokuva Spies & Glistrup. == Lähteet == == Aiheesta muualla == *Politikern Mogens Glistrup död Sydsvenskan. 2.7.2008. Luokka:Tanskan puolueiden puheenjohtajat Luokka:Pakolaispolitiikka Luokka:Vuonna 1926 syntyneet Luokka:Vuonna 2008 kuolleet
Evolved Expendable Launch Vehicle

Evolved Expendable Launch Vehicle eli EELV on Yhdysvaltain, lähinnä Puolustusministeriön 1990-luvun alkupuoliskolla käynnistämä ohjelma uuden kantorakettiperheen kehittämiseen EELV:n on tarkoitus sopia monipuolisesti sekä sotilaallisiin että siviililaukaisuihin. EELV:n on tarkoitus korvata lähes kaikki Yhdysvaltain ilmavoimien nykyään käyttämistä kantoraketerista. Luokka:Kantoraketit
Hurrikaani Dolly

Hurrikaani Dolly oli neljäs nimetty matalapaine ja toinen hurrikaani vuoden 2008 Atlantin hurrikaanikaudella. Se muodostui 20. heinäkuuta ja sai nimen saman tien. Se iski maihin Jukatanin niemimaalla lähellä Cancúnia aikaisin aamulla 21. heinäkuuta ja surmasi 17 ihmistä Guatemalassa. Se jatkoi matkaansa Meksikonlahdelle ja voimistui Saffirin–Simpsonin hurrikaaniasteikolla 2. luokan hurrikaaniksi. 23. heinäkuuta se iski maihin Padre Islandilla Texasin rannikolla. Se heikkeni 1. luokan hurrikaaniksi ja siitä edelleen trooppiseksi myrskyksi jouduttuaan kuivalle maalle, kun se ei saanut lisäenergiaa lämpimästä merivedestä. Dolly ohitti useimmat Meksikonlahden öljynporauslautat etelänpuolelta.Hurricane Dolly Makes Landfall on South Texas Coast 23.7.2008 Vakuutusyhtiöt arvioivat pian myrskyn jälkeen maksavansa noin 600 miljoonaa Yhdysvaltain dollaria korvauksia Dollyn tuhoista. ==Lähteet== == Aiheesta muualla == *Jeff Masters Weather Underground Dolly
Turbiinimoottori

Turbiinimoottoriksi () kutsutaan suihkumoottorin muunnosta, jonka akselitehoa käytetään hyödyksi kaasujen työntövoiman sijaan. Turbiinimoottoria käytetään erityisesti helikoptereissa sekä APU-voimanlähteissä. Merkittävin ero potkuriturbiiniin nähden on akselin käyttötarkoitus. Moottoriin on kytkettynä alennusvaihteisto, jolla roottorin nopeus voidaan pitää vakiona tai muuttaa sitä erikseen riippumatta turbiinin pyörintänopeudesta. Ensimmäisenä moottoriratkaisua käytettiin Kaman K-225 helikopterissa vuonna 1951. == Lähteet == Luokka:Suihkumoottorit
Dover (yhtye)

Dover on espanjalainen yhtye, joka esiintyy pääasiassa englanniksi. Sen ovat perustaneet sisarukset Cristina ja Amparo Llanos. Yhtye on Espanjan merkittävimpiä pop-rock bändejä. == Jäsenet == * Cristina Llanos - laulaja ja kitaristi * Amparo Llanos - kitaristi * Samuel Titos - basisti * Jesús Antúnez - rummut === Entiset jäsenet === * Alvaro Gomez - basisti (1994–1997) * Alvaro Diez - basisti (1997 ja 2005) * Daniel Palacios - kitaristi (1990-luvun alkupuolella) * Jordi Bacás - rummut (1990-luvun alkupuolella) == Lähteet == ==Aiheesta muualla== *Yhtyeen kotisivu *thinkspain.com: Dover: chameleons of rock *sweetlyrics.com: Dover biography *Biografia Dover * Luokka:Espanjalaiset rockyhtyeet
Kansainvälinen Purjehtijaliitto

Kansainvälinen Purjehtijaliitto () on kilpapurjehduksen maailman kattojärjestö. Liitto perustettiin Pariisissa 1907, ja sen nimi oli vuoteen 1996 asti International Yacht Racing Union (IYRU). ISAF:n jäseniä ovat kansalliset purjehdusliitot. Suomea edustaa Suomen Purjehtijaliitto, joka on yksi 13 perustajajäsenestä. Tällä hetkellä ISAF:illa on 121 jäsenmaata. ISAF on Kansainvälisen olympiakomitean tunnustama kilpapurjehduksen kattojärjestö, ja siten ISAF vastaa olympiapurjehduksen luokista, säännöistä ja järjestämisestä. ISAF vahvistaa kilpapurjehdussäännöt aina neljäksi vuodeksi kerrallaan olympialaisten jälkeen. ISAF järjestää myös muita kilpapurjehdustapahtumia kuten olympialuokkien ISAF World Sailing Championships, ISAF World Sailing Games, ISAF Youth Sailing World Championship, ISAF Team Racing World Championship, ISAF Match Racing World Championship, ISAF Women's Match Racing World Championship ja ISAF Nations Cup. ISAF on tällä hetkellä hyväksynyt 87 eri vene- ja jollaluokkaa, jotka vaihtelevat radio-ohjattavista veneistä ja optimistijollasta aina 60-jalan monirunkoisiin. Vuonna 2015 järjestö vaihtoi nimekseen World Sailinghttps://www.sailing.org/tools/documents/MINAGM201511-%5B21462%5D.pdf. ==Puheenjohtajat== Liitto on valinnut puheenjohtajan vuodesta 1946 alkaen. * 1946–55 Sir Ralph Gore * 1955–69 Sir Peter Scott * 1969–84 Beppe Croce * 1986–94 Peter Tallberg * 1994–04 Paul Henderson * 2004–12 Göran Petersson * 2012–16 Carlo Croce * 2016– Kim Andersen == Lähteet == ==Aiheesta muualla== * ISAF:n kotisivut Luokka:Purjehdus Purjehtija Luokka:Lontoon urheilu
Raitis Ivanāns

Raitis Ivanāns (s. 3. tammikuuta 1979 Riika, Latvian SNT, Neuvostoliitto) on latvialainen jääkiekkoilija. Hän siirtyi kaudeksi 2012–2013 KHL-liigan Dinamo Riian joukkueeseen. Hän on rooliltaan tappelija. Ivanāns on yksi harvoista eurooppalaisista ns. raskaan sarjan tappelijoista NHL:ssä. Ivanāns pelasi Pohjois-Amerikkaan tultuaan kauan Amerikan alasarjoissa kunnes teki varaamattomana sopimuksen Montreal Canadiensin kanssa vuonna 2004. Pelattuaan kaksi vuotta Montrealin farmijoukkueessa, hän pääsi pelaamaan hetken aikaa ylhäällä Canadiensissa. Jatkosopimusta ei syntynyt, mutta Los Angeles Kings teki sopimuksen kesällä 2006, ja Ivanans pelasi koko kauden ylhäällä. Kaudeksi Ivanāns siirtyi Los Angelesista Calgaryyn. Ivanāns pelasi kaksi kautta Calgaryssä ja sen farmijoukkueessa Abbotsford Heatissa. Kesällä 2012 hän teki sopimuksen KHL:n Dinamo Riian kanssa. == Lähteet == * * * Luokka:Latvialaiset jääkiekkoilijat Luokka:Vuonna 1979 syntyneet Luokka:Elävät henkilöt
Natalie du Toit

Natalie du Toit (s. 29. tammikuuta 1984 Kapkaupunki) on eteläafrikkalainen uimari. Du Toit ajoi vuonna 2001 skootterillaan kolarin, jonka jäljiltä hänen vasen jalkansa jouduttiin amputoimaan. Jo vuonna 2002 hän osallistui kansainyhteisön kisoihin ja sijoittui kahdeksanneksi 800 metrin vapaauinnissa. Ateenan paralympialaisissa 2004 hän voitti viisi kultaa ja yhden hopean. Vuoden 2008 avovesiuinnin MM-kilpailuissa hän sijoittui neljänneksi 10 kilometrin kilpailussa ja varmisti paikan Pekingin olympialaisiin. Du Toit kantoi Etelä-Afrikan lippua sekä Pekingin olympialaisten että Pekingin paralympialaisten avajaisissa. Pekingin 10 kilometrin avovesiuinnissa hän sijoittui 16:nneksi. Pekingin paralympialaisissa 2008 Du Toit voitti viisi kultamitalia. == Lähteet == * === Viitteet === Luokka:Eteläafrikkalaiset uimarit Luokka:Eteläafrikkalaiset vammaisurheilijat Luokka:Amputoidut urheilijat Luokka:Vuonna 1984 syntyneet Luokka:Elävät henkilöt
Qullai Ismoili Somonī

Qullai Somoni tai Qullai Ismoili Somonī (; ) on Tadžikistanin ja Pamir- vuoriston korkein vuori. Se kohoaa 7 495 metriä merenpinnan yläpuolelle. == Historia == Neuvostoliiton aikoina vuori oli maan korkein kohta. Se oli vuosina 1932–1962 nimeltään Pik Stalina () ja vuosina 1962–1998 Pik Kommunizma (ven. Пик Коммунизма. suom. Kommunismin huippu). Nykyinen nimi tulee Tadžikistanin "kansakunnan isästä" Ismail I:stä. Vuorelle kiipesi ensimmäisen kerran neuvostoliittolainen vuorikiipeilijä Jevgeni Abalakov vuonna 1933. Vuoren pohjoispuolella on kolme jäätikköä. ==Lähteet== Luokka:Tadžikistanin vuoret
Guadalupenkeiju

Guadalupenkeiju (Hydrobates macrodactylus) on äärimmäisen uhanalainen Tyynellä valtamerellä Guadalupen saarella Meksikossa elävä ulappalintu. Lajista ei ole varmoja havaintoja vuoden 1912 jälkeen, ja se saattaa olla jo kuollut sukupuuttoon. Kooltaan guadalupenkeiju on noin 23 cm. Lajin selkä on musta lukuun ottamatta siipien valkoisia pisteitä sekä valkoista v-kirjaimen muotoista juovaa selässä. Linnun vatsa on hieman selkää vaaleampi. Guadalupenkeiju muistuttaa myrskykeijua (Hydrobates leucorhoa) ja eroaa siitä lähinnä vaaleamman vatsansa perusteella . Guadalupenkeijun tiedetään pesivän pehmeässä maaperässä mäntyjen ja sypressien juuristoissa. Guadalupenkeijukannan kooksi arvioidaan alle 50 yksilöä. Kannan vähentymisen syyksi arvellaan saarelle levinneitä kissoja ja elinympäristön tuhoutumista vuohien takia. == Lähteet == Luokka:Ulappalinnut Luokka:Uhanalaiset linnut
Tuula Tenkanen

Tuula Marjaana Tenkanen (s. 11. elokuuta 1990 Espoo) on suomalainen purjehtija, joka kilpailee Laser Radial -luokassa. Hän edustaa Esbo Segelföreningiä ja häntä valmentaa Diego Romero. Hän on voittanut luokassaan MM-hopeaa vuonna 2013 ja EM-pronssia vuosina 2015 ja 2016. Tenkanen aloitti purjehdusharrastuksensa seitsenvuotiaana. Hän voitti Laser Radial -luokan nuorten maailmanmestaruuden vuonna 2007. Ensimmäisissä aikuisten arvokilpailuissaan, EM-kisoissa, hän sijoittui samana vuonna 32:nneksi. Vuoden 2008 MM-kilpailuissa Tenkanen oli 18:s tullen valituksi Suomen joukkueeseen Pekingin olympialaisiin. Olympialaisissa hän sijoittui 22:nneksi. Samana kesänä hän sijoittui EM-kilpailuissa 39:nneksi. Vuonna 2009 Tenkanen oli MM- kilpailuissa 40:s ja EM-kilpailuissa 27:s. Vuoden 2010 EM-kilpailuissa Tenkanen sijoittui 13:nneksi aikuisten sarjassa ja sai hopeaa alle 21-vuotiaiden sarjassa. Vuoden 2010 MM-kilpailuissa hän oli kymmenes. Vuoden 2013 MM-kisoissa Tenkanen purjehti hopeaa. Vuonna 2014 hän sijoittui EM- kilpailuissa kuudenneksi ja MM-kilpailuissa neljänneksi. Hän varmisti MM- sijoituksellaan Suomelle toisen olympiapaikan Rioon 2016. Vuoden 2015 EM- kisoissa 2015 Tenkanen purjehti pronssia, samoin vuoden 2016 EM-kilpailuissa. Keväällä 2016 Tenkanen otti sarjavoiton kovatasoisessa Palma de Mallorcan regatassa. Rion olympialaisissa 2016 hän sijoittui viidenneksi. Tokion olympialaisissa vuonna 2021 hän sijoittui myös viidenneksi. Tenkanen on harrastanut purjehduksen lisäksi trampoliinivoimistelua, alppihiihtoa ja muodostelmaluistelua. == Lähteet == * Tenkanen Kansainvälisen Purjehtijaliiton sivuilla * === Viitteet === Luokka:Suomalaiset kilpapurjehtijat Luokka:Vuonna 1990 syntyneet Luokka:Elävät henkilöt
Pierre Collura

Pierre Angelo Collura (s. 19. heinäkuuta 1989 Antananarivo, Madagaskar) on madagaskarilaissyntyinen suomalais-italialainen kilpapurjehtija. Hän asuu Sirmionessa Italiassa ja edustaa Suomessa Lahden Purjehdusseuraa. Hänen valmentajansa on Alp Alpagut. Collura kilpailee Laser-luokassa. Hänet valittiin Suomen joukkueeseen Pekingin olympialaisiin 2008. Collura on syntynyt Madagaskarilla, josta hänen italialainen isänsä ja suomalainen äitinsä adoptoivat hänet. ==Saavutukset== * 2003: Alle 15-vuotiaiden MM-hopeaa (Laser 4.7) * 2004: Alle 17-vuotiaiden MM-kultaa (Laser Radial) ==Lähteet== ==Aiheesta muualla== * Colluran kotisivut * Pierre Colluran henkilökuva ISAF:n sivuilla * Pierre Colluran esittely Suomen Olympiakomitean Pekingin kisasivuilla Luokka:Suomalaiset kilpapurjehtijat Luokka:Vuonna 1989 syntyneet Luokka:Elävät henkilöt
Jalkapallon Euroopan-mestaruuskilpailut 1968

Jalkapallon Euroopan-mestaruuskilpailut 1968 olivat kolmannet jalkapallon Euroopan-mestaruuskilpailut. Lopputurnaus järjestettiin Italiassa 5.–10. kesäkuuta 1968. Sinne pääsi neljä maata, joten ohjelmassa olivat vain välierät sekä pronssi- ja loppuottelu. Välieristä loppuotteluun tiensä selvittivät isäntämaa Italia, joka voitti Neuvostoliiton kolikonheitossa jatkoajankin jälkeen maalittomaan tasatilanteeseen päättyneessä ottelussa sekä Jugoslavia, joka voitti Englannin loppuminuuttien maalilla 1–0. Italian ja Jugoslavian välinen loppuottelu päättyi tasan 1–1, mutta mestaruus ratkaistiin kolikonheiton sijasta kaksi päivää myöhemmin pelatussa uusintaottelussa, jonka Italia voitti 2–0. Turnauksen nimi muuttui entisestä Euroopan maiden cupista () Euroopan-mestaruuskilpailuiksi. Samalla lopputurnauksen karsintajärjestelmä muuttui siten, että kaksiosaiset pudotuspelikierrokset korvattiin karsintalohkoilla. Järjestäjämaa valittiin vasta karsintojen jälkeen lopputurnaukseen selvinneistä maista. ==Stadionit == *Stadio Olimpico, Rooma – kapasiteetti 86 500 *Stadio San Paolo, Napoli – kapasiteetti 72 800 *Stadio Comunale, Firenze – kapasiteetti 47 000 == Karsinnat == Karsinnat pelattiin kahdessa vaiheessa: alkulohkot ja puolivälierät. Karsintoihin osallistui 31 maata ja ne oli jaettu kahdeksaan lohkoon, joista yhdessä oli kolme joukkuetta ja muissa neljä. Alkulohkoissa pelattiin kaksinkertainen sarja. Lohkojen voittajat etenivät puolivälieriin, jotka pelattiin kaksiosaisena. Otteluiden voittajat pääsivät lopputurnaukseen. Lopputurnaukseen pääsivät: * * * * == Välierät == == Pronssiottelu == == Loppuottelu == === Uusintaottelu === Vuoden 1968 Euroopan-mestaruuskilpailuiden voittaja: ITALIA Ensimmäinen mestaruus == Parhaat maalintekijät == 2 maalia: * Dragan Džajić == Lähteet == * Vuoden 1968 EM-kisat 1968 RSSSF:n sivuilla ===Viitteet=== 1968 Euroopan-mestaruuskilpailut 1968 Euroopan-mestaruuskilpailut
Cathy Hopkins

Cathy Hopkins (s. 23. tammikuuta 1953 Manchester) on brittiläinen nuortenkirjailija, joka on kirjoittanut kirjasarjan Frendejä, kundeja (). Lisäksi hän on kirjoittanut muun muassa vielä suomentamattomat kirjasarjat Cinnamon Girl ja Truth, Dare. Hänen kirjojaan on julkaistu 30 eri maassa. ==Varhaiset vuodet== Hopkinsin vanhemmat ovat Claire ja Wilfred Hopkins. Hänen isänsä Wilfred kirjoitti useita muistelmia nimellä Billy Hopkins. Hänen kirjoissaan Claire tunnetaan Laurana ja Cathy Lucyna. Hopkins asui Keniassa 11-vuotiaaksi asti. Hänen ollessaan 18 vuotta perhe palasi Afrikasta, ja hän lähti opiskelemaan Manchester Art Collegeen jättäytyen pois vuoden opiskelun jälkeen liittyäkseen rockbändiin nimeltä Driving Rock and the Rockettes, joka kiersi paikallisia lukioita ja yliopistoja lämmittelybändinä sellaisille yhtyeille kuten esimerkiksi Wizard ja Average White Band. Hopkins työskenteli terapeuttina mielisairaalassa ennen palaamistaan lukioon ja loppututkinnon saavuttamista. Hän aloitti kirjojen kirjoittamisen vuonna 1986 ja kouluttautui aromaterapeutiksi kirjoittamisen lisäksi. ==Frendejä, kundeja -sarja== (Vain suomennetut osat) * Frendejä, kundeja ja biletoppeja * Frendejä, kundeja ja tähtihetkiä * Frendejä, kundeja ja luksuselämää * Frendejä, kundeja ja pyjamabileitä * Frendejä, kundeja ja muotiguruja * Frendejä, kundeja ja megamokia * Frendejä, kundeja ja vetovoimaa * Frendejä, kundeja ja väärinkäsityksiä * Frendejä, kundeja ja irtiottoja * Frendejä, kundeja ja suklaasydämiä * Frendejä, Kundeja ja iltapukuja * Frendejä, Kundeja ja rusketusraitoja ==Aiheesta muualla== *Virallinen kotisivu Luokka:Englantilaiset lasten- ja nuortenkirjailijat Luokka:Vuonna 1953 syntyneet Luokka:Elävät henkilöt
Jalkapallon Euroopan-mestaruuskilpailut 1972

Jalkapallon Euroopan-mestaruuskilpailut 1972 olivat järjestyksessään neljännet jalkapallon Euroopan-mestaruuskilpailut. Lopputurnaus järjestettiin Belgiassa 14.–18. kesäkuuta 1972. Lopputurnaukseen pääsi neljä maata, joten ohjelmassa oli vain neljä ottelua: välierät sekä pronssi- ja loppuottelu. Järjestäjämaa valittiin vasta karsintojen jälkeen lopputurnaukseen selvinneistä maista. == Stadionit == *Heysel-stadion, Bryssel – kapasiteetti 50 000 *Stade Sclessin, Liège – kapasiteetti 31 000 *Stade Émile Versé, Bryssel – kapasiteetti 28 000 *Bosuilstadion, Antwerpen – kapasiteetti 20 000 == Karsinnat == Karsinnat pelattiin kahdessa vaiheessa: alkulohkot ja puolivälierät. Karsintoihin osallistui 32 maata, jotka oli jaettu kahdeksaan neljän joukkueen lohkoon. Alkulohkoissa pelattiin kaksinkertainen sarja. Lohkojen voittajat etenivät puolivälieriin, jotka pelattiin kaksiosaisena. Otteluiden voittajat pääsivät lopputurnaukseen. Lopputurnaukseen pääsivät: * * * * == Välierät == == Pronssiottelu == == Loppuottelu == Vuoden 1972 Euroopan-mestaruuskilpailuiden voittaja: Länsi-Saksa Ensimmäinen mestaruus == Parhaat maalintekijät == * Gerd Müller: 4 maalia == Lähteet == * Vuoden 1972 EM-kisat RSSSF:n sivuilla 1972 Euroopan- mestaruuskilpailut Euroopan-mestaruuskilpailut 1972
Hermann Hansen

Hermann Hansen (31. lokakuuta 1912 – 28. kesäkuuta 1944) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Hansen pelasi turnauksessa kaksi ottelua. ==Lähteet== *Profiili databaseolympics.com:issa Luokka:Saksalaiset käsipalloilijat Luokka:Saksalaiset olympiavoittajat Luokka:Vuonna 1912 syntyneet Luokka:Vuonna 1944 kuolleet
Pickeringin puolustus

Pickeringin puolustus on shakkiavaus, jota kuvailevat siirrot :1.e4 h5 Mustan siirto 1...h5 on epätavallinen vastaus valkean aloitussiirtoon. Se ei ota keskustaa haltuun eikä auta kehittämään upseereita. Siirto myös heikentää mustan kuningasasemaa ja käytännössä estää lyhyen linnoittamisen. Siirto avaa mustan kuningastornille tien keskelle lautaa, mutta valkea voi estää tämän helposti siirtämällä esimerkiksi 2.d4. Valkean suosituimmat vastaukset ovat seuraavat: 2.Lc4 kehittää upseerin ja uhkaa mustan heikkoa f7-ruutua. 2.d4 ottaa tukevan otteen keskustasta ja avaa kuningatarlähetille viistolinjan. 2.Le2 uhkaa mustan h-sotilasta. Mustan on käytännössä pakko pelata 2...g6 tai 2...h4, koska 2...Rf6 3.e5 häviää sotilaan. Avaus sijoittuu ECO-koodistolla koodille B00. ==Katso myös== *Luettelo shakkiavauksista *Luettelo gambiiteista ==Aiheesta muualla== *Pickering’s Defense by Bill Wall Avauksen pelejä Luokka:Shakkiavaukset en:King's Pawn Game
Luolaja

Luolaja on Hämeenlinnan 24. kaupunginosa. Kaupunginosassa sijaitsee rautakaudelta peräisin oleva Luolajan kylä. Historiallisissa lähteissä Luolaja mainitaan ensi kerran 1385 ja se oli keskiajalla Vanajan suurin kylä. Luolajassa on alakoulu, seppä ja ratsastustalli. 1800-luvulla Härkätietä oikaistiin Luolajan kautta. Koillisessa Luolaja rajoittuu Hattelmalanharjuun ja kaakossa valtatiehen 10. Luolajassa sijaitsee myös Ratasniityn teollisuusalue. ==Lähteet== * Luokka:Vanajan kylät
Kelafo

Kelafo, Kalafo tai Qelafo on kaupunki Itä-Etiopiassa, Somalin maakunnassa. Kaupungissa on Etiopian tilastokeskuksen mukaan asukkaita 14 242. Kelafo sijaitsee 233 metriä merenpinnan yläpuolella ja kaupungissa sijaitsee Kelafon lentokenttä. Kaupunki sijaitsee pienellä kukkulalla Shebelejoen etelärannalla. Kelafon alue on kärsinyt 2000-luvun alussa nälänhädästä, joka on aiheutunut vuoden 2000 kuivuudesta ja vuoden 2003 tulvista. == Lähteet == Luokka:Etiopian kaupungit
Sigizmund Levanevski

Sigizmund Aleksandrovitš Levanevski (s. 15. toukokuuta 1902 – katosi 13. elokuuta 1937) oli neuvostoliittolainen puolalaista syntyperää oleva lentäjä ja Neuvostoliiton sankari (1934). Sigizmund Levanevski syntyi puolalaisen perheen lapsena Pietarissa. Hänen veljensä Józef Lewoniewski (1899–1933) oli puolalainen urheilulentäjä. Sigizmund osallistui lokakuun vallankumoukseen bolševikkien puolella ja osallistui myöhemmin Venäjän sisällissotaan palvellen puna-armeijassa vuodesta 1918 alkaen. 1925 hän valmistui Sevastopolin lentosotakoulusta ja tuli sotilaslentäjäksi. Vuonna 1930 hän jäi reserviläiseksi. 13\. heinäkuuta 1933 hän pelasti yhdysvaltalaisen lentäjän James Matternin, jonka oli ollut pakko laskeutua Anadyriin yrittäessään lentää maailman ympäri. Huhtikuussa 1934 Levanevski osallistui arktiseen pelastusoperaatioon pelastamalla ihmisiä uppoavalta Tšeljuskin-laivalta. Tämän johdosta hänelle myönnettiin Neuvostoliiton sankarin arvo. Vuonna 1936 hän lensi Los Angelesista Moskovaan. 12\. elokuuta 1937 Levanevskin johtama kuusihenkinen lentomiehistö aloitti lennon Moskovasta Yhdysvaltoihin Pohjoisnavan kautta. Radioyhteydet koneeseen katkesivat seuraavana päivänä kello 17.58 Moskovan aikaa, kun lennon miehistö oli kertonut huonontuvasta säästä. Etsinnöistä huolimatta koneen miehistöä ei koskaan löydetty, ja heidät julistettiin kuolleeksi. ==Aiheesta muualla== * Check- Six.com—Missing!—Sigizmund Levanevsky * The Search for Russia’s Lindbergh Alaska Science Forum *Vladimir Vojir: The Mystery of Levanevsky’s Aircraft *Vladimir Vojir: Záhada letounu Levaněvského Luokka:Neuvostoliiton sankarit Luokka:Neuvostoliittolaiset lentäjät Luokka:Lento-onnettomuudessa kuolleet Luokka:Vuonna 1902 syntyneet Luokka:Kadonneet henkilöt Luokka:Vuonna 1937 kuolleet
Aktuaari

Aktuaari (lat. āctuā'rius, toimitsija) on viraston asiakirjoja vastaanottava ja säilyttävä virkamies. Eräissä virastoissa hänen tehtäviinsä kuuluu tilastojen laadinta. Myös vakuutusmatemaatikoista käytetään aktuaari- nimitystä. SHV-aktuaariksi nimitetään sosiaali- ja terveysministeriön hyväksymää vakuutusmatemaatikkoa. Käytössä on myös yliaktuaarin virkanimike. Suomessa aktuaareja on ollut hovioikeuksissa, Helsingin, Turun, Tampereen ja Viipurin maistraateissa ja raastuvanoikeuksissa sekä senaatin talousosaston oikeustoimituskunnassa, tilastollisessa päätoimistossa, koulu-, metsä-, rautatie-, teollisuus- ja postihallituksessa. Nykyisin aktuaareja on vakuutusyhtiöissä, Tilastokeskuksessa ja Kansaneläkelaitoksessa. Yliopiston aktuaarinkansliassa ilmoittaudutaan yliopistoon, hoidetaan opiskelijakorttiasiat ja ylläpidetään opiskelijatietojärjestelmää. ==Lähteet== * Tietosanakirja, Tietosanakirja-osakeyhtiö 1909 * Otavan iso tietosanakirja, Otava 1960 ==Aiheesta muualla== * Suomen Aktuaariyhdistys Luokka:Virkanimikkeet
Willie Steele

Willie Steele (14. heinäkuuta 1923 Seeley, Kalifornia – 21. syyskuuta 1989) oli yhdysvaltalainen pituushypyn olympiavoittaja. Steele hyppäsi jo juniorina vuonna 1942 pituudessa hyvän tuloksen 781 cm. Sotavuodet estivät hänen kilpailemisensa seuraavina vuosina, mutta armeijan jälkeen 21. kesäkuuta 1947 hän hyppäsi Salt Lake Cityssä kaikkien aikojen toiseksi pisimmän hypyn 807 cm. Se jäi vain kuusi senttiä Jesse Owensin maailmanennätyksestä, ja sitä paremmin hyppäsi seuraavan kerran vasta vuonna 1956 Gregory Bell. Lontoon 1948 olympialaisissa Steele voitti kipeästä jalastaan huolimatta kultaa tuloksella 782,5 cm. Toisella hypyllään hän sai tuloksen 768 cm, ja se jäi hänen uransa viimeiseksi hypyksi. ==Lähteet== * * Luokka:Yhdysvaltalaiset pituushyppääjät Luokka:Yhdysvaltalaiset olympiavoittajat Luokka:Vuonna 1923 syntyneet Luokka:Vuonna 1989 kuolleet